Eesti Panga Toimetiste sarjas ilmus tänavuse kolmanda väljaandena kokkuvõte Ülo Kaasiku uurimusest "Eesti eksporditoodete lisandväärtus". Selles analüüsitakse erinevate eksporditoodete mõju Eesti majanduskasvule. Analüüsis kasutatakse Eesti Statistikaameti poolt 1997. aasta kohta koostatud pakkumise, kasutamise ja impordi kasutamise tabeleid, mille abil leitakse erinevate toodete ekspordi lisandväärtus.